
In nexu cum Decreto S. Congregationis C. super eleemosyna Missarum de 9. Septembr. ' 
1874. (v. Curr. XVI. 1874) communicamus sequentibus Institutionem. Prosperi Lambertini 
t. R. E. Card. in eadem materią. 


Institutio ecclesiastica LVI Prosperi Lambertini S. R. E. Cardinalis, 
Archiepiscopi Bononien., postea Benedicti XIV Pontificis Maximi. 
De Missae stipendiis. 


lllud stipendium, quod ex communi Ecclesiae disciplina Sacerdotibus traditur com- 
parando fructu medio Sacrificii et loco panis ac vini, quae antiquitus offerebantur, suffec- 
tum fuit, quodque saeculo octavo propagari coepit, si Thomassino ), ac Mabillonio °) 
rerum sacrarum viris peritissimi fidem praestamus, licet Pater. Franciscus Berlandus ex 
Ordine Theatinorum altius repetendam hane consuetudinem. plurimis documentis, ac ratio- 
nibus contendat. 3); illud, inquam, stipendium multas curas ac sollicitudines in Ecclesia 
concitavit, vel. ad coercendam Sacerdotum avaritiam, vel ad aliquam normam statuendam, 
ne ipsi detrimentum caperent ob aliorum. libidinem et ne hoc necessario subsidio desti- 
tuerentur; vel denique, ne Fidelium voluntas fraudetur, qui stipendium offerunt, ut res di- 
vina pro ispis, vel pro aliis. adhuc vitam agentibus, aut pro Defunctis «conficiatur. 
Quamobrem S. Franciscus uti Alvarus ; Pelagius testatur, pro his corruptelis evitandis 
constituit, ut sui Ordinis Alumni quocunque loco degerent, semel tantum in die celebra- 
rent. Sanctus quoque Egnatius Societatis Jesu Fundator parte sexta -suarum Constitutio 
num cavit, ne aliquis ex suis Sacerdotibus stipedium pro Missae. Sacrificio- perciperet. 

Ac primum, licet animus maximo disciplinae -Ecclesiasticae studio non inflammetur,. 
si religione tamen aliqua praeditus sit, horrore sane incredibili commovehitur, si perpendat 
quo Sacerdorum avaritia superioribus temporibus progessa fuerit, cum de stipendiis Mis- 
sarum ageretur. Plura Sacra uno die facere coeperunt, ut majorem: pecuniam. congererent 
€um vero id contrarium Ecclesiae institutis. agnoscerent, eodem: Sacrificio plures hostias 
offerebant, quarum numerus acceptas eleemosynas exaequabat; qui mos etiam a Graecis 


1) De veteri et nova Ecclesiae disciplina tom. 3. lib 1. cap. 7 r. num. 18; 
2% [n Praefat, ad part, 1. saecul. 8, Benedictin, n. 62. 
3%, In Dissertalion-Historicoe Theologica de Sblationibus Altaris: port. 2. J 2. 

retinetur, quos idcirco Arcudius !) vehementer improbat. Post haec Missae, quas Bifacia- 
tas, vel Trifaciatas nuncupabant, subrogatae fuerunt, cum nempe Sacerdotes bis, ter et 
quater rem divinam inchoabant et usque ad Oblationem prosequebantur; deiude toties se- 
eretas Orationes repetebant, quoties Missam inchoaverant, Canonem vero semel percurre- 
bant, ac postremo totidem addebant Collectas, quot initio recitaverant; quae omnia propter 
nefariam augendae pecuniae cupiditatem fieri consueverunt. 

Petrus Cantor in Ecclesia Parisiensi, qui Saeculo XII. inter mortales agebad, has 
corruptelas gravissime redarguit ?) et Sacerdotes ejusmodi Juda deteriores adfirmavit; 
„Turpius Christum vendimus, quam Judas, eo quod deteriores sumus: Ille enim, inquit, 
quem purum Hominem credebat, cum Familia etiam ejus indigeret, vendidit; nos vero, 
quem scimus verum Deum et Hominem vendimus," Postea superaddit; „Ille pro triginta 
argenteis, nos pro denario et pretio vilissimo. Ignoramus quoduam pretium triginta dena- 
riis, quos proditor Judas accepit, Petrus Cantor tribuerit. Nam discrimen inter siclos 
Sanctuarii et argenteos communes intercedit; hi enim novem scutata Romana pretio ad- 
aequabant; ille vero summam duplo majorem continebant; uti praestantes eruditione viri 
tradiderunt;^ esto tamen de minoribus siclis res intelligenda sit, Petri Cantoris argumen- 
tum aptissimum semper judicabitur, quod etiam his verbis magis confirmat: „Ille paenitens, 
licet non vere retulit et rejecit triginta argenteos: in Ecclesia autem inter nos non est, 
qui turpiter acquisita rejiciat.* 

Supervacaneum est decreta recensere Conciliorum ac Pontificum, quibus hae cor- 
ruptelae vehementer improbantur. Qui tamen ea cupiunt intueri, Christianum Lupum )), 
Cardinalem. Bonam *), Thiertium *), ac Patrem Berlandum 5) percurrant, qui eadem 
decreta fuse commemorant: satis erit innuere receptam quidem ab universa Ecclesia 
consuetudinem, ut pro Sacro dentur et accipiantur stipendia, cum ex altari vitae susten- 
tationem merito desumere Minister Altaris debeat; ideoque non sine impudentia mos 
ejusmodi damnari potest: Sufficere debet, inquit Gerson "), ad consensum hujus veritatis 
usus totius communis Ecclesiae, qui sic habet et recipit; cui si quis detrahit, impruden- 
ter se decipit ete, Nihil aequius secundum omnem legem esse deducit Apostolus I. ad 
Corinth. 9. quam, qui Altari servit, de Altari vivat: tamen proculdubio avaritiae crimen 
et speciem quandam simoniae admitteret, qui pro Missae stipendio pactiones aliquas, aut 
conditiones faceret, quemadmodum ex Tridentina Synodo deprehenditur ). Atque, ut 
multa paucis comprehendantur, in primis, quod ad averitiam pertinet, cujusvis generis 
mercedum conditiones, pacta et quidquid pro Missis novis celebrandis datur, nec non 


1) Lib. de Concordia, 

) In opere, cui Tirulus: Verbum abbreviatum o. 37. 

4) Innotis Cone, Ro. habiti sub Al. II. t, 9. novae edit suorum oper p, 150. 
) Rerum Liturg, I. 1, c. 15. n 7, i 
s) T, 3. superstition, c. 13. 

*) Diss. superius allata historico Th. de obl. Altar. par. 2. 

%) In suo tr. de solitudine Eee, part. 

A) Sess, 22, in Dec. de obs, et ev. in Celebr, Missae, 

importunas, atque illiberales Eleemosynarum exactiones potius, quam postulationes, alia- 
que hujusmodi, quae a simoniaca labe, vel certe a turpi quaestu non longe absunt, omni- 
no prohibet, Nam, uti docet S. Thomas ), Sacerdos non accipit pecuniam quasi pretium 
Consecrationis Eucharistiae, aut Missae decandantae, hoc enim esset simoniacum, sed 
quasi stipendium suae sustentationis. Insuper alio loco °) eandem confirmat sententiam 
his verbis: Facere pactionem de Missa celebranda est simonia etc.; si tamen non habe 
alios sumptus et non tenetur ex officio Missam cantare, potest accipere sicuti conducti 
Sacerdotes faciunt, non quasi pretium Missae, sed quasi sustentamentum vitae; 

Sacerdos, uti superius dictum fuit, partem aliquam suae sustentationis ex stipendio 
tantum desumit, quod Juveninus hoc pacto declarat °): Sed monitum velim Lectorem, 
rationi consonam non esse consuetudinem, quae illud stipendium definit ex summa, quae 
satis sit Sacerdotis in unam diem sustentationi. Ratio est, quia stipendia non conferuntur 
ad integram Presbyteri sustentationem, sed ad illius adminiculum, Nec mirum; quippe 
quod saeculares Sacerdotes fruantur aut Titulis Patrimonialibus, aut Beneficiis, quae te- 
neant eorum locum: vetant nempe Canones, ne saeculares ordinentur, quin suffulti ad 
vitam titulo. Mendicantes vero a Populo fideli supponuntur reciperere eleemosynas, quibus 
vescantur: nec enim ad Monasterium admitti debent plures, quam consueta? eleemosy- 
nae sustentare valeant. 

Sublatis ob legum severitatem his corruptelis, aliae rationes excogitatae sunt, ut 
aditus liber pateret avaritiae ac tarpi lucro, quod juxta Concilium Tridentinum a simoniaca 
labe parum abesse videtur. Incredibilis librorum copia in vulgus emanavit, quibus variae 
de "Theologia Morali quaestiones in examen adducebantur. In illis autem dirimendis cau- 
sa potissima omissa fuit, ob quam S. Mater Ecclesia pro Missae Sacrificio stipendium 
permittit, nempe ut Sacerdotes ad vitam sustentandam aliquod ex ipso stipendio levamen 
suscipiant, non vero, ut divitiis cumulentur, quod nos paulo aute explicavimus; ideoque 
sordidos quaestus augeri Ecclesia semper improbavit. Itaque disputari coepit, an Sacer- 
dos, qui eleemosynam accepit minorem illa, quae in diocesi constituta fuit, Sacrum tamen 
facere pro illo debeat, qui stipendium largitus est, Insuper, an Sacerdos collatis sibi per 
diversos fideles pluribus exiguis stipendiis, rem divinam conficere, illisque fructum attri- 
buere teneatur; nec sane defuerunt Theologi, qui Sacerdotem in utraque quaestione ab 
onere celebrandi prorsus immunemj udicarunt. Falso pariter existimatum fuit, Sacerdotem, 
qui stipendium consueto majus invenerit, posse alium Sacerdotem ad Sacrum faciendum 
subrogare, ipsique solitam tantum eleemosynam impertiri, ac reliquum, quod superest, si- 
bi retinere, Nonnulli etiam perpendentes fructum medium Sacrificii, qui in Sacerdotis po- 
testate atque arbitrio relinquitur, in satisfactorium atque impetratorium distingui, plures 
eleemosynas pro eodem Sacrificio comparari posse censuerunt, si videlicet Sacerdos 
fructum satisfaetorium, exempli causa pro aliquo defuncto et simul pro aegroto impetra- 


) 2. 2, q. 100. a. 2. ad secundum. 
) 4 Sent. dist, 25. q. 3. a, 2. d. I. ad quart. 
?) De Sac. diss. 5. q. 7. de Saerificio Euch. a. 5. 

torium. fructum attribuat. Sed alia quoque pro congerenda -pecunia proposita fuerunt 
Fructum specialissimum, qui Sacerdoti solum convenit, in Missa contineri excogitatum 
fuit, ideoque. plures inquisierunt, an Sacerdos, qui pro fructu medio jam. stipendium 
accepit, fructum. specialissimum alteri -pariter attribuere possit, ac pro illo novum stipen- 
dium exigere, quod facile satis ,adfirmarunt, lllud solum cavendum monuerunt, fructum 
specialissimum, trium. Missarum fructui medio unius. Sacrificii tantum adaequari; quamo- 
brem suscepto jam stipeudio ob fructum medium, tertiam quoque partem alterius stipendii 
pro fructu. specialissimo percipi posse docuerunt. Cognitum perspectumque omnibus est, 
quod capite, „significatum“ de Praebendis conceditur, nempe ut Sacerdos, qui Sacrum 
facere. quotidie per se ipsum debet, illud aliquando praetermittere possit, vel quia a vo- 
luntate F'undatoris id minime alienum. putatur, qui adeo rudis judicandus non est, ut 
Sacerdoti ad celebrandum designato tam grave onus constituere voluerit; vel quia ad 
Sacrum majore pietate ac religione. peragendum plurimum. confert, si Sacerdos a re Divina 
aliquando abstinuerit. Nam evenire potest, ut ipse uon semel eo pietatis studio minime 
incendatur, quod necessario requiritur, ut. Sacrum Deo rite operetur. Hine nova quaestio 
excitata fuit, an Sacerdos quo die immunis a re Divina conficienda. censetur, si tamen 
Sacrum perficiat, ipsiusque fructum alicui attribuat, an, inquam, stipendium ab eo sumen- 
dum videatur; idque Scriptores aliqui rationi consentaneum putaverunt. Insuper, interposito 
discrimine inter Missae celebrationem, ejusque applicationem, inquirendi locus oblatus fuit, 
an Sacerdos, qui in aliquo. peculiari templo atque Altari. peculiariter expressis rem Di- 
vinam facere, non tamen applicare debeat, duo simul stipendia percipere possit, videlicet 
unum pro celebratione, alterum pro applicatione, quod aliqui parirer non improbarunt. 
Postremo eam consuetudinem in aliquas dioeceses invectam, qua novi Sacerdotes, cum 
primo Sacrum, conficiunt, Ecclesiam. circumeunt, ut eleemosynas congerant, omnino pro 
bandam nonnulli censuerunt, 

His sententiis ad Apostolicam Sedem delatis, quit staduendum esset, ipsa indicavit 
per Sacram Concilii Congregationem, quae non modo ad explicandam Tridentinam Sy- 
nodum instituta fuit, sed etiam, ut Ecclesiae disciplinam per universum. orbem integre 
sancteque tueretur, Plura, igitur. decreta. promulgata fuerunt, cum Urbanus VIII. Pontifi- 
catum gereret, qui primum Apostoliea Constitutione ), ac deinde Innocentius XII. pe- 
culiaribus litteris eadem. decreta confirmarunt. Ipsa quidem varis locis edita sunt, ac 
praesertim post Synodum. dioecesanam Cardinalis Jacobi. Boncompagni Decessoris nostr 
praeclarissimi. In his sancitum fuit, ut, qui eleemosynam. pro Sacro acceperit, licet sti. 
pendium in dioecesi: constitutum non exaequet, ad ipsum Sacrum conficiendum, teneatur 
fructumque illi attribuere. debeat, qui eleemosynam impertivit. Qui vero plura exigua sti. 
pendia, a. diversis Fidelibus, congesserit, tot. Missas. celebret, quot pro ratione. susceptat 
peconiae celebrari queant. Qui stipendium. solito. majus consequutus fuerit, si alium Sa. 
cerdotem suo loco ad celebrandum substituat, integram pecuniam in illum conferat, sibi 
que nihil omnino retineat, Id quoque servandum Sacra Congregatio °) decrevit, licet Sa- 


1 43. in Bullario Rom. t. 4. 
) In Romana eleemosyna die 23. Aug. an 1664. 1, 24. Dec. p. 246 

cerdos ad faciendum Sacrum subrogatus rem totam plane noverit et tamen se minori 
stipendio contentum fateatur, Alexander VII. ad eandem Sacram Congregationem diju- 
dicandum rejecit, an duplex "stipendium pro fructu satisfactorio atque impetratorio sumi 
liceret, Quare die 13. Decembris anno 1639. responsum fuit; id minime permitti posse. 
Ita Fagnamus, qui tunc Sacrelarii munere - fungebatur ). Idem Pontifex hac duas sen- 
tentias per Sancti Officii Congregationem inter proseriptas adnumeravit °): Duplicatum 
stipendium potest Sacerdos pro eadem Missa licite accipere, applicando petenti partem 
etiam specialissimam fructus ipsimet Celebranti correspoudentem, idque post decretum 
Urbani VIII. 3): Post decretum Urbani potest Sacerdos, cui Missae celebrandae tradun: 
tur, per alium satisfacere, collato illi minori stipendio, alia parte stipendii sibi retenta, 
In Pontificatu Innocentii XI. Collensis Episcopus postulavit: Primo, an Sacerdotes obli- 
gati. ratione. Beneficii, Capelaniae, legati aut stipendii celebrare quotidie Missam per se 
ipsos, possint oliquando a celebratione vacare; et, quatenus affirmative; Secundo, quando 
et quoties a dicta celebratione vacare possint; Tertio, an diebus licitae vacationis possint 
Missam pro se ipsis, vel aliis, praeterquam pro Fundatoribus celebrare; et, quatenus 
affirmative; Quarto, an pro aliis celebrando, possint stipendium pro hujusmodi celebratione 
percipere; Quinto, an illis diebus, quibus licite: vacant a celebratione, teneantur Missam 
ab illis celebrari facere juxta intentionem Fundatorum; Sexto, an Sacerdotes, ut supra, 
obligati celebrare Missam quotidie, absque tamen onere celebrandi per se ipsos, possint 
aliquando a celebratione vacare? Sacra vero Congregatio die 18. Septembris anno 1863, 
hoe pacto respondit: Ad primum et secundum affirmative, concurrente aliqua rationabili 
causa; ad tertium, quartum et sextum negative, ad quintum distulit resolutionem ), Insu- 
per, cum Tridentina Synodus °) juxta superius allata verba nihil accipiendum sanxerit, 
cum novi Sacerdotes primo Sacrificium offerunt, disputari coepit, an novus Sacerdos in 
medio Altari se ad populum convertere posset et oblata munera suscipere; et utrum ca- 
veretur solum a Concilio, ne ob hanc causam Ecclesiam circumiret; hinc Gregorius XIII. 
anno 1573, audita prius S. Congregationis Concilii, opinione, ita statuit: Sanctissimus 
Dominus Noster, audita relatione Congregationis Concilii, decrevit, licere se vertere in medio 
Altaris ad Populum et accipere oblationes, non autem circumire Ecclesiam. Itaque illud 
solum examinandum superest, an possit duplex stipendium accipere, unum nempe pro 
celebratione, alterum pro Missae applicatione, qui ad ipsam celebrationem solum adstringitur, 

Passerinus 5) quidem Ordinis S. Dominici Procurator olim Generalis, qui Romae 
plures annos exegit, duplex stipendium probavit; Cardinalis etiam de Lugo "), qui post 
Urbani VIII. decreta scripsit, eandem sequitur opinionem; eam pariter amplectitur Auctor 


1) In Comment. ad. c. Fratern. n. 97. de sepult. 
2) Num 8. 

3) Num. 9. 

praeclari libelli pro novis Confessariis instituendis Romae nuper editi ). Bartholomaeus 
autem Gavantus, qni S. Rituum Congregationis munere consultoris egregie functus est ?), 
decretum S. Congregationis Concilii die 13. Julii anne 1630. promulgatum affert, cujus 
haec sunt verba: Quod, quando in fundatione Beneficii, seu Capellae expresse cautum 
est, non teneri Celebrantem ad applicationem Sacrifieii, eo casu poterit Celebrans accipere 
novum stipendium et unica Missa satisfacere obligationi Beneficii seu Capellae et idem 
danti novum stipendium. Attamen contrariam sententiam P. Diana magis adprobavit 3); 
pro qua aliud S, Congregationis Concilii decretum in medium profertur his verbis confectum 
die 9, Januarii et 6. Februarii anno 1627.“ An Sacerdotes, qui nulla alia obligatione in 
Confraternitatibus vel Monasteriis Monialium celebrant, quam pro ornatu Ecclesiae, vel 
ut Confratres vel Moniales satisfaciant praecepto audiendi Missam, possint ultra stipen- 
dium, qued recipiunt a Confraternitatibus vel Menialibus aliud stipendium recipere. Sacra 
Concilii Congregatio 9. Januarii et 6. Februarii 1627, in Traguriensi respondit: non posse,‘ 
Decretum ejusmodi litteris etiam Senioris Cardinalis. Paulucci ad Episcopum Comacli 
magis confirmatur ): Abrogata non fuit sententia prolata in causa "l'raguriensi; siquidem 
Capellani duplex stipendium accipere nequeunt pro Missarum celebratione, quamvis ad 
applicationem Sacrificii minime teneantur: Quare iisdem significare poteris etc. 
Decretum, ac litterae, quas modo commemoravimus, a multis Scriptoribus afferuntur, 
ac potissimum in appendice Synodi dioecesanae, quam Battistelius Fulginas Episcopus ^) 
erlebravit, ubi Virorum quoque praestantium auctoritates congeruntur. Attamen experientia 
compertum habemus, in errorem non semel eos adduci, qui Sacrarnm Congregationum 
sententias usurpant; eos pariter plane novimus, qui in hoc negotio periti satis existimari 
debent. Quamobrem, cum tot annis, quibus S. Congregationis Concilii Secretarium egi- 
mus, nulla unquam nobis occurrerit sententia ex iis, quae ab utraque parte feruntur, ut 
pateat, an Sacerdoti ad celebrandum unice addicto liceat duplex stipendium percipere pra 
celebratione, atque applicatione; cum nullum pariter hujus rei documentum habeatur in 
notis ac decretis, quae nos maximo studio, diligentia et incredibli labore collegimus, hanc 
quaeslionent non diremptam relinquemus, donec magis tuta monumenta deprehendantur. Ne- 
que enim res ita facilis ad judicandum videri potest: nam pro Sacrificii applicatione ob- 
tinenda satis est, ut ipsius celebratio indicatur. Si quis autem se applicatiunis onere prorsus. 
immunem esse contendat, apertissime docere debet, a pio Testatore Missae celebrationem. 
nnice requiri et Sacerdotis arbitrio permitti, ut fruetum Sacrifcii, cui libuerit, attribuat. 
Hoc pacto constituit S. Congregatio Concilii die 18. Martii anno 1668. 6); eandemque 
sententiam perpetuo sequuta fuit, cum simile aliquid evenit, Ex dispositione testamentaria 
antiquitus facta a pio Testatore reperitur fandata quaedam Capellania cum onere Capel- 


1) Par. 2. c. 17. n. 411, 

) L. 3. e. 12. n. 5. de Rubric. Miss. 

3) In suis Op. et in Cott. in suis Con. trov. I. S. eontr. 5. n. 55. 

lano pro tempore Sacrum faciendi singulis Dominieis, aliisque festivis diebus, nulla ad- 
jecta declaratione, ad cujus suffragium applicandum esset Sacrificium: ideo Episcopus 
Tinen. supplicat, per Sacram Congregationem declarari, an hujusmodi Sacrificium appli- 
candum sit pro anima ipsius Testatoris, an vero ad libitum Capellani, uti hactenus factum 
esse, comperit. Sacra Congregatio Concilii respondit, applicandum esse Sacrificium pro 
anima Testatoris. 

Sublatis iis corruptelis, quae ex Sacerdotibus dimanabant, alia plurima sancita sunt, 
ut detrimentum reparetur, quod ratione legitimi stipendii, ipsis Sacerdotibus inferri con- 
suevit. Nemo ignorat perpetuas alias, alias vero adventitias Missas nuncupari, Primae 
quidem quotidie, vel certis quibusdam diebus ratione Beneficii, aut Fundatoris instituto, 
vel Testatoris voluntate celebrantur; adventitiae vocantur, pro quibus stipendium a Fideli- 
bus traditur, ita tamen, ut nullus fundus, nullumque onus in futurum tempus constituatur. 
Itaque, ne fraus ulla admittatur, Scriptores unanimes consentiunt, stipendii summam ex 
consuetudine, institutis Synodalibus, vel arbitrio Episcopi statuendam; idque Sacra Con- 
gregatio Concilii sua auctoritate confirmavit. Interamnensis Episcopus die 15, Novembris 
anno 1698 ab eadem Sacra Congregatione haec petii: Primo, quanta esse debeat Ele- 
emosyna Missarum manualium; Secundo, qnanta esse debeat pro perpetuis non taxatis 
a Fundatoribus? Sacra vero Congregatio hoc pacto respondit ): Ad primum et secun- 
dum censuit, attendendam esse consuetudinem loci, vel legem Synodalem, quatenus ad- 
sit; sin minus, statuendam esse per Episcopum Eleemosynam competentem ejus arbitrio. 
Porro id Presbyteris saecularibus aeque ac Regularibus observandum indicitur; nam die 
15. Januarii anno 1639 eadem Congregatio hoc responsum edidit *): Eleemosynam pro 
qualibet Missa per Regulares celebranda in eorum Ecclesiis esse taxandam arbitrio Ordi- 
marii juxta morem regionis. 


Nonnuli pariter asserere ausi sunt nullo modo necessarium esse, ut perscriptus 
Missarum numerus síngulis diebus conficiatur, sed sufficere, ut Missae pro privilegiariis 
Aris obtinendis designatae pluribus cujuslibet hebdomadae diebus celebrentur, Verum 
Innocentius XII. hoc decretum Sacrae Congregationis Concilii sua auctoritate adproba- 
vit: Cum juxta stylum Sacretariae Brevium Apostolicorum in Indultis Altarium pro A- 
nimabus Fidelium Defunctorum a poenis Purgatorii liberandis, ut vocant, privilegiatorum 
praefiniri soleat certus numerus Missarum in Kccle-iis, in quibus Altaria hujusmodi sita 
sunt, quotidie celebrandarum, adjecta nimirum clausula: Dummodo in dicta Ecclesia tot 
Missae quotidie celebrentur; frequenter vero contingat, ejusmodi conditionem non ita exacte 
adimpleri et nihilominus nonnulli favorabiliter illam interpretantes asserant, sufficere, quod 


Missae in iisdem Indultis, sieut praemittitur, praefinitae, pluribus saltem diebus cujuslibet 
hebdomadae celebrentur, nec necesse sit, illas singulis diebus celebrari; idcirco exortum 


fuit Dubium de mandato Sanctissimi Domini Nostri in hac Sacra Congregatione discu- 

tiendum. An, attenta clausula supradicta, necessaria ómnino sit singulis diebus celebratio: 
Missarum, in ‚Indultis hujusmodi. praefinitarum, vel potius süfficiat aliquibus, licet non om- 
nibus, diebus cujuslibet hebdomadae etc. Die 5. Junii 1691. Sacra etc. respondit affir- 
mative quoad. primam partem, nagative quoad secundam, ae proinde celebrationem. Mis- 
sarum Indultis praefatis, ut praefertur, praefinitarum omnino. necessariam esse singulis die- 
bus in eadem Ecclesia. Et, faeta de praemissis relatione Sanctissimo die 17, Julii ejus- 
dem anni, Sanctitas Sua Sacrae Congregationis sententiam. benigne approbavit et publicari 
mandavit: Die 11. Septembris 1694, lib, 44. Decretorum. pag. 467. 

Regularium, ac Saecularium coetus, cum Pontifex Clemens XI. imperaret, a. Sacra 
Cougregatione Concilii haec petiverunt: on an absentibus Religiosis ex causa prae- 
dicationis tempore Quadragesimae et ix est vel quando occasione F'estivitatum, vel: 
funerum, aut similium a Superioribus ad celebrandum alibi transmittuntur, Indulgentiae 
concessae cum certo numero Missarum, qui ob dictas causas adimpleri non potest, pror- 
sus cessent, vel pro eo tempore, quo numerus non fuerit adimpletus, sint suspensae, vel 
potius remaneant in suo robore, Secundo. an. idem sit statuendum deficiente praefixo nu- 
mero Missarum ob infirmitatem. Sacerdotum tam Regularium, quam Saecularium. Tertio, 
an pariter sit statuendum, deficiente dicto numero Missarum ob absentiam ab Ecclesiis 
Saecularibus Canonicorum et Sacerdotum per aliquot dies, vel menses, Hisita responsum 
fuit die 30. Julii anno 1906 “): Ad primum quoad primam partem pro tempore Adven- 
tus et Quadragesimae censuit remanere suspensas ; non autem. in reliquis, dummodo raro: 
contingat. Ad secundum censuit, non remanere suspensas, Ad tertium, satis provisum 
in primo. 

Haec nobis exponenda fuerunt, ne muneri nostro pro hujus dioecesis administratione 
deesse videremur; ut vero omnia perficiantur, decreta in primis Urbani VIII., Innocentii XII., 
aliorumque Pontificum plurimum commendamus, nec non Decreta Sac. Congregationum, 
quae superius commemoravimus. 

Cum autem Cardinalis Boncompagnus statuerit ), ut sors pro Missa perpetua 
112. scutatis Romanis. constaret, nos hane summam ad 60, Romana scutata redigimus, 
cujus rei causam. hic subjicimus. In Pontificatu Innocentii XIII. omnes fere Regularium 
Ordines summo studio. petiverunt, ut onera pro Missis perpetuis imminuerentur. "Pradita 
nobis fuit hujus negotii cura, habitisque cum Praefectis Regularium pluribus colloquiis. 
postremo sancitum fuit, ut onera pro singulis Missis perpetuis ad 60. Romana scutata 
redigerentur, eaque summa perpetuo in ejusmogi Missis excipiendis servaretur. Id Summus. 
Pontifex sua auctoritate probavit, ac per omnes Regularium coetus decretum eo modo 
confectum. fuit, uti paulo ante explicavimus, 

Coacto Romano Concilio per Benedictum XIII., in quo locum inter Canonum inter- 
pretes. nos ipsi tenuimus, facultas Episcopis permissa fuit, ut in suis dioecesibus 60. Ro- 
mana scutata pro singulis perpetuis Missis decernerent, uti Pontifex. Innocentius. XIII. 
Praefectis Regularium, ante perscripserat. Insuper ea conditio adjecta. fuit, ne majorem;, 
aut minorem pecuniae summam pro Missis perpetuis in posterum: statui paterentur. 


1) In Bull. Cl. XI. par. 2. p. 592. — 5) In Sym I. L c..5.. 


Eadem ratione Sanctissimus Pontifex, qui Ecclesiam universam feliciter moderatur, 
nobis potestatem fecit, eamque prorogavit, ut in peragenda Pastorali Visitatione perpe- 
tuas Missas ad perscriptam normam redigeremus. Quare, si hac auctoritate praediti pro 
iisdem Missis 112, Romana scutata ad 60, solum scutata reduxinius, quisquis concilii 
nostri rationem facile perspicere potest. Monendum quoque est, perpetuas Missas excipi 
non posse juxta Urbani VIII., atque Innocentii XIII., nisi facultas nostra, aut Vicarii 
nostri generalis intercesserit, 

Nihil novi pro stipendiis Missarum adventitiis constituimus ; sed morem jampridem 
inductum libenter probamus. Cum Benedictus VIII. Pontifex esset, magno apparatu, 
magneque studio propositum fuit, ut idem stipendum augeretur, cum Romae ad decem 
Romanos asses solum pertingeret. Sacrae Congregationi Concilii res examinanda tradita 
fuit, cum nos ipsi Sacretarii munus ageremus. Quare dissertationem in lucem edidimus, in 
qua rationes pro utraque sententia continebantur, Die vero 13. Aprilis anno 1726, peti- 
tum fuit: An et in qua quantitate eleemosyna manualis Missae augenda esset in Urbe. 
Responsum his verbis datum: Nihil esse innovandum et ad mentem: Mens est, ut agatur 
cum Eminentissimo Vicario super observantia decretorum pertinentium ad utensilia et ad 
non transmissionem Missarum extra Urbem, 

Nihil pariter innovamus pro ea parte pecuniae, quae ratione utensilium Sacrariis 
confertur, cum Officium pro Defunctis, aut celebritas aliqua in honorem Sanctorum in- 
dicitur. Insuper, cum nihil utensilium causa requiri soleat ab iis, qui solum ob pietatem 
in aliquo templo rem divinam facere institunt, praecipimus, ut in hac Civitate, ac dioecesi 
eadem consuetudo perpetua et constans habeatur. At vero pro stipendii parte, quae 
utensilium causa retinetur, cum de Missis perpetuis agitur, vel de iis, quae a piis Te- 
statoribus perscriptae fuerunt, volumus, ut Curatores iUcclesiarum infra tres menses Vi- 
carium nostrum Generalem adeant, qui juxta normam superius expositam judicabit, an 
pars aliqua stipendii retinenda et quaenam summa statuenda videatur. Si id facere prae- 
termiserint et facultatem a Vicario Generali infra praescriptum temporis spatium non 
obtinuerint jussu nostro nihil omnino retinere poterunt, 

Postremo jubemus infra tres menses deferri ad Scribam Curiae Archiepiscopalis 
diplomata, quibus Altaria privilegiaria declarata fuerunt, ut ipse auctorem concessionum 
ejusmodi cognoscat, Nam plures Apostolica privilegia sine ullo jure jactantes, eam 
sibi facultatem attribuerunt. Idem Scriba deprehendet, an ea privilegia concessa perpe- 
tuo fuerint, an certo tempore concludantur; an tempus ejusmodi jam absolutum, an pro- 
rogatum sit; quaenam conditiones adjectae; an diligenter perfectae fuerint. Si haec di- 
plomata, ac testimonia constituto tempore non proferantur, Altaria privilegio carentia 
pronunciabimus, aliasque poenas infligemus. 

Ad illustrandum tenorem $. 51 leg. circa confess, ex 7. Maji 1874. (v. Curr. X. ex 
1874) publicamus quoque legem Ministerialem de 20. Junii 1860, N. 162. in causa alie- 
nationis bonorum ecclesiasticorum, quae stricte cohaeret cum lege ministeriali de 13. Julii 


1860 N. 175. (v. Curr. XIX. ex 1860), et cum brevi Apostolico ex eodem anno (v. 
Curr, XIV. 1860.) Lex haec in textu originali et authentico sic sonat: 


162. 


Verordunng des Miniſteriums für Cultus und Unterricht, und bezüglich 
der Militärgränze, des Armee⸗Ober⸗Commando vom 20. Juni 1860, 


wirkſam für den ganzen Umfang des Reiches, mit Ausnahme des lombardiſch-venetia⸗ 
niſchen Königreiches, 
betreffend die Veräußerung und Belnflung des Vermögens katholiſcher Kirchen, Pfrün⸗ 
den und geiſtlichen Inſtitute. 


Nach dem Artikel XXX. des Concordates (Reichs-Geſetz-Blatt Nr. 159.) follen 
Kirchengüter weder verkauft, noch mit einer beträchtlichen aft beſchwert werden, ohne daß 
ſowohl der heilige Stuhl, als auch Seine Majeſtät der Kaiſer oder Jene, welche 
Dieſelben hiermit zu beauftragen finden, dazu ihre Einwilligung gegeben haben. 

In Vollziehung dieſer Beſtimmungen wird, in Folge Allerhöchſter Entſchließung 
vom 9. Juni 1860, angeordnet, wie folgt: 

Um die Erlaubniß Seiner Majeſtät zur Veräußerung eines, den Werth von Ein— 
hundert Gulden öſterreichiſcher Währung überſchreitenden kirchlichen Gutes zu erwirken, 
iſt das Geſuch ſammt den erforderlichen Belegen dem Biſchofe vorzulegen, welcher es 
zugleich mit ſeinem Gutachten der politiſchen Landesſtelle (in der Militärgränze dem 
Landes-General⸗-Commando) mittheilen wird. 

Handelt es ſich um ein Kirchengut, deſſen Werth acht Tauſend Gulden öſterrei— 
chiſcher Währung nicht überſteigt, ſo kann, wenn der Biſchof die Bitte um die Bewil— 
ligung zur Veräußerung unterſtützt, die politiſche Landesſtelle (in der Militargränze das 
Landes⸗General⸗Commando) in Folge Allerhöchſter Ermächtigung die landesfürſtliche 
Bewilligung ausſprechen. 

Wenn der Biſchof das Anſuchen nicht unterſtützt, oder es fid) um eine höhere 
Summe handelt, ſo iſt die Sache dem Miniſterium für Cultus und Unterricht (für die 
Militärgränze dem Armee-Ober⸗Commando) vorzulegen, welches, wenn der Werth des 
zu veräußernden Gutes die Summe von zwanzigtauſend Gulden öſterreichiſcher Waͤh— 
rung überſchreitet, die Allerhöchſte Schlußfaſſung einzuholen hat. 

Zum Behufe der Veräußerung eines biſchöflichen Tafelgutes hat der Biſchof ſei— 
nem Geſuche das Gutachten feines Metropoliten und des Domcapitels, der Metropolit 
oder exemte Biſchof das, des betreffenden Metropolitan- oder Domcapitels beizufügen, 
und es der politiſchen Landesſtelle (in der Militärgränze dem Landes-General⸗-Comman⸗ 
do) zu dem Zwecke zu übergeben, damit dieſe die Sache zugleich mit ihrem Gutachten 
dem Miniſterium für Cultus und Unterricht (beziehungsweiſe dem Armee-Dber-Com- 
mando) vorlegen könne. 

Die Belaſtung eines Kirchengutes, welche die Summe von Eintauſend Gulden 
öſterreichiſcher Währung überſteigt, ift als eine beträchtliche anzuſehen. Als eine ſolche 
iſt es ferner zu behandeln, wenn Grundſtücke, Wohngebäude oder Gerechtſame auf mehr 
als drei Jahre in Beſtand gegeben werden, wie auch, wenn ausbedungen wird, daß der 
Pachtſchillig oder Miethzins für mehr als Ein Jahr in vorhinein zu entrichten ſei. 

Zum Behufe einer beträchtlichen Belaſtung kirchlicher Güter oder Einkünfte iſt das 
Geſuch um die landesfürſtliche Genehmigung ſammt den erforderlichen Belegen dem 
Biſchofe vorzulegen, welcher es zugleich mit feinem Gutachten der politiſchen Landes- 
ſtelle (in der Militärgränze dem Landes-General-Commando) mittheilen wird. 

Wenn die Belaſtung die Summe von fünfzehntauſend Gulden öſterreichiſcher Wäh— 
ung nicht überſchreitet, desgleichen wenn es fid) um die Abſchließung eines, als beträch— 
tliche Belaſtung geltenden Pacht- oder Miethvertrages für die Dauer von nicht mehr 
als fünfzehn Jahren handelt, ſo geruhen Seine k. k. Apoſtoliſche Majeſtät die politiſche 
Landesſtelle (in der Militärgränze das Landes-General-Commando) zu ermächtigen, 
hiezu die Erlaubniß in dem Falle zu ertheilen, wenn der Biſchof die Bitte um Geneh— 
migung unterſtützt. Wenn der Biſchof das Anſuchen nicht unterſtützt, oder es ſich um 
eine höhere Summe oder um einen Pacht- oder Miethvertrag von längerer Dauer kane 
delt, ſo iſt die Sache dem Miniſterium für Cultus und Unterricht (beziehungsweiſe dem 
Armee-Dber-Commando) vorzulegen, welches, wenn das Kirchengut mit einer, die Höhe 
von vierzigtaufeno Gulden öſterreichiſcher Währung überſteigenden Summe belaſtet, oder 
ein Pacht- oder Miethvertrag für die Dauer von mehr als dreißig Jahren abgeſchlos— 
ſen wird, die Allerhöchſte Schlußfaſſung einzuholen hat. 

Zum Zwecke der Belaſtung eines biſchöflichen Tafelgutes hat der Biſchof feinem 
Geſuche das Gutachten bes Metropoliten und des Domcapitels, der Metropolit oder 
exemte Biſchof das, des Metropolitan- oder Domcapitels, beizufügen, und es Der poz 
litiſchen Landesſtelle in der Militärgränze dem Landes-General⸗-Commando) zu über- 
geben, welche die Sache zugleich mit ihrem Gutachten dem Miniſterium für Cultus 
und Unterricht (beziehungsweiſe dem Armee-Ober-Commando) vorlegen wird. 

Zu den Belegen, mit welchen die Geſuche um die landesfürſtliche Erlaubniß zur 
Veräußerung oder Belaſtung zu verſehen ſind, gehört nach Beſchaffenheit des Falles 
das Gutachten des Patrons oder ſeines Stellvertreters. 

Damit die Veräußerung oder beträchtliche Belaſtung, zu welcher die landesfür— 
ſtliche Erlaubniß erwirkt wurde, in die öffentlichen Bücher eingetragen werden könne, iſt 
von der politiſchen Landesſtelle (in der Militärgränze von dem Landes-General-Com— 
mando) die Erklärung auszuſtellen, daß den beſonderen, über die Veräußerung oder 
Belaſtung des Kirchengutes beſtehenden Vorſchriften genügt worden ſei. 

Dieß darf jedoch erſt dann geſchehen, wenn der Nachweis beigebracht iſt, daß der 
heilige Stuhl, beziehungsweiſe der von demſelben Bevollmächtigte, die Erlaubniß zu 
der betreffenden Veräußerung oder Belaſtung ertheilt habe, oder daß zu der, in Ver⸗ 


handlung ſtehenden Veräußerung oder Belaſtung eine folche Erlaubniß nicht erfordert 
werde. 

Bei der Veräußerung eines, den Werth von hundert Gulden öſterreichiſcher Wäh— 
rung nicht überſchreitenden Kirchengutes, und bei einer nicht beträchtlichen Belaſtung 
eines ſolchen Gutes iſt nach den Beſtimmungen vorzugehen, welche für die kirchliche 
Vermögensverwaltung maßgebend ſind. 

Die Beſtätigung, daß den beſonderen, über die Veräußerung und Belaſtung des 
Kirchengutes beſtehenden Vorſchriften genügt worden fei, hat die politiſche Landesſtelle 
(in der Militärgränze das Landes-General-Commando) nicht zu ertheilen, bevor nach— 
gewieſen iſt, daß der Veräußerung oder Belaſtung in kirchlicher Beziehung nichts im 
Wege ſtehe. 

Eine Veräußerung oder Belaſtung des Kirchenvermögens, welche mit Hintanſetzung 
der Vorſchriften dieſes Geſetzes vorgenommen wird, iſt als ungiltig anzuſehen. 

Erzherzog Milhelm m. p., F. M. L. 

Congregatio pp. Mechitaristarum exposuit Nobis, extractionem sertium in favorem 
piorum institutorum in Oriente destinatam pro 15. Dec. 1874, executioni dari haud potu- 
isse, ex causa, quia resultatum finale circa venditionem 80.000 sortium, hucusque plane 
erui nequiverat; hinc extractionem hanc cum permissione Ministeriali de 8, Nov. 187 
demum die 15. Dec. anni sequentis id est. 1875, praesumtum iri; de quo omnes respec- 
tivi, qui ejusmodi sortes emerant certiores redduntur. 


E Consist, Ep. Tarn. 17. Dec. 1874. 


E Consistorio Episcopal, 


Tarnoviae die 28. Decembris 1874. 


JOSEPHUS ALOJSIUS, 


Episcopus Tarnoviensis. 


Tarnoviae 1874, Typis A. Rusinowski, Typographi ad honores Episcopalis, lmpensis Consistorii. 

